**ועדת הרכישות בישיבתה מיום 11.2.2019 אישרה התקשרויות בהליך פטור ממכרז כמפורט להלן:**

**שירותי עמילות מכס (108938)**

חברת הדואר התקשרה עם 'געש שירותי מכס ושילוח בינלאומי בע"מ', מכח מכרז פומבי שנערך בשנת 2012, בחוזה שתוקפו הוארך עד סיום הליכי מכרז חדש, עד 30.4.2019.

לאחרונה, אישרה ועדת הרכישות התקשרות עם **זוכה במכרז, חברת 'פרידנזון אייר אנד אושיין בע"מ'.**

על מנת לוודא חפיפה מלאה ומסודרת בין חברת געש לחברת פרידנזון, פנה מנהל חטיבת שרשרת האספקה בבקשה להאריך את ההתקשרות עם געש בחודש נוסף, עד 31.5.2019.

לפיכך, אושרה הארכת ההתקשרות, בהתאם לתקנה 3(4)(ב)(3) לתקנות חובת המכרזים, עם 'געש שירותי מכס ושילוח בינלאומי בע"מ' למתן שירותי עמילות מכס לחודש נוסף.

בהתאם לתקנות, ההתקשרות טעונה אישור מנכ"ל.

**תחזוקת מכונה לספירה ומיון מטבעות (150141)**

מאושרת התקשרות עם חברת **ניו קוין בע"מ** בהתאם לתקנה34 (2) לתקנות חובת המכרזים לתחזוקת מכונותלספירה ומיון מטבעות מדגם PRC420 .

לדברי המהנדס הראשי, חברת ניו קוין בע"מ יבואנית המכונות, והטכנאים של החברה הם היחידים שעברו הכשרה לטיפול במכונות ורק הם יכולים לתחזק את המכונות.

ההתקשרות תהיה לתקופה של 3 שנים.

**סריקת תעודות דרך (150180)**

חברת ITTI מספקת שירותי סריקה והזנת נתונים של תעודות דרך לשליחים, מכח חוזה שנערך נוכח זכייתה במכרז פומבי בשנת 2013.

ההתקשרות הוארכה מעת לעת עד עלייתה של מערכת שליחים חדשה שתייתר את סריקת תעודות הדרך במתכונת הנוכחית.

לאחרונה נדחה המועד להעלאת המערכת לאוויר לחודש מרץ 2019.

אשר על כן, ועדת הרכישות אישרה את בקשת קו עסקים שירותים מהירים, להאריך את תקופת ההתקשרות עם חברת ITTI עד 30.6.2019.

ההתקשרות אושרה בהתאם לתקנה 3(4)(ב)(3) לתקנות חובת המכרזים מטעמי יעילות ואחידות.